26. ΒΑΣΙΛΙΚΟΝ ΔΙΑΤΑΓΜΑ της 27 Φεβρ./31 Μαρτ. 1954 (ΦΕΚ Α' 55) Περί τρόπου λειτουργίας του υπό του άρθρ. 18 του υπ' αριθ. 2592/53 Ν.Δ/τος, προβλεπομένου Κεντρικού Συμβουλίου Ιατρικής Αντιλήψεως. Έχοντες υπ' όψει 1)την παρ. 4 του άρθρ. 18 του υπ' αριθ. 2592/53 Ν.Δ/τος "περί οργανώσεως της Ιατρικής Αντιλήψεως" και 2)την υπ' αριθ. 33/1954 γνώμην του Συμβουλίου Επικρατείας προτάσει του Ημετέρου επί της Κοινωνικής Προνοίας Υπουργού απεφασίσαμεν και διατάσσομεν: Σελ. 123 Νοσηλευτικά Ιδρύματα 34.Β.α.25α-26 Άρθρ. 1.-1.Το Κεντρικόν Συμβούλιον Ιατρικής Αντιλήψεως συνεδριάζει τακτικώς μεν άπαξ του μηνός εκτάκτως δε οσάκις ήθελεν κληθή υπό του Υπουργού Κοινωνικής Προνοίας ή του Προέδρου αυτού. 2.Το Συμβούλιον ευρίσκεται εν απαρτία εφ' όσον παρίσταται το ήμισυ πλέον ενός των τακτικών μελών αυτού. 3.Ο Πρόεδρος κηρύσσει την έναρξιν εκάστης συνεδριάσεως και διευθύνει ταύτην. Δίδει τον λόγον εις τον Εισηγητήν οσάκις δεν αναλαμβάνει προσωπικώς την εισήγησιν, και καλεί τα παρευρισκόμενα μέλη να εκφέρωσι την επί του συζητουμένου θέματος γνώμην αυτών. Εξαντλουμένων των υπό συζήτησιν θεμάτων της συνεδριάσεως ο Πρόεδρος κηρύσσει την λήξιν ταύτης. Άρθρ. 2.-1.Αι προσκλήσεις, ορίζουσαι τον τόπον την ημέραν και ώραν της Συνεδριάσεως υπογράφονται υπό του Προέδρου ή του αναπληρωτού αυτού και αποστέλλονται εις τα μέλη 48 ώρας τουλάχιστον προ της Συνεδρίας μετά της ημερησίας διατάξεως περιεχούσης τα προς συζήτησιν θέματα, ως και τας τυχόν γραπτάς εισηγήσεις των αρμοδίων εισηγητών. 2.Η ημερησία διάταξις των προς συζήτησιν θεμάτων καταρτίζεται υπό του Προέδρου ή τούτου κωλυομένου υπό του αναπληρωτού αυτού. 3.Θέμα μη αναγεγραμμένον εις την ημερησίαν διάταξιν δεν συζητείται, εκτός αν πρόκειται περί επείγοντος και αποφασίσουν την συζήτησιν τούτου τα 3/4 των παρόντων κατά την συνεδρίαν μελών. Άρθρ. 3.-1.Αι γνωμοδοτήσεις και αποφάσεις του Συμβουλίου λαμβάνονται κατά πλειοψηφίαν τουλάχιστον των 2/3 των παρισταμένων μελών και είναι πάντοτε ητιολογημέναι. Αύται συντάσσονται σαφώς και συντόμως υπό του Γραμματέως και καταχωρούνται υπό τούτου εις ίδιον βιβλίον πρακτικών, τηρούμενον κατά ημερολογιακόν έτος. Βλ. όμως άρθρ. 99 του Οργανισμού Υπουργείου Προνοίας (ανωτ. σελ. 26). Εν περιπτώσει διαφωνίας των μελών του Συμβουλίου τα μειοψηφούντα μέλη έχουσι το δικαίωμα να ζητήσωσι την αναγραφήν της γνώμης των εις τα πρακτικά. 2.Τα πρακτικά εκάστης συνεδριάσεως αναγιγνώσκονται εν αρχή της επομένης συνεδριάσεως και επικυρούνται δια της υπογραφής των παραστάντων κατά την προηγουμένην συνεδρίαν μελών. 3.Ουδεμία γνωμοδότησις ή απόφασις του Συμβουλίου κοινοποιείται, εφ' όσον δεν έχουσι κατά τα ως άνω επικυρωθή τα πρακτικά της ης αναφέρεται η γνωμοδότησις ή απόφασις συνεδριάσεως. Σελ. 124 4.Προκειμένου περί θεμάτων επειγούσης φύσεως, αι επί τούτου σχετικαί γνωμοδοτήσεις και αποφάσεις του Συμβουλίου, δύνανται να εκτελούνται και προ της επικυρώσεως των πρακτικών, εφ' όσον αποφασίσει τούτο το Συμβούλιον. 5.Τα αντίγραφα των γνωμοδοτήσεων και αποφάσεων του Συμβουλίου υπογράφονται δια την ακρίβειαν της αντιγραφής, υπό του Γραμματέως και υποβάλλονται εις τον Υπουργόν Κοινωνικής Προνοίας δι' υπηρεσιακού εγγράφου. Άρθρ. 4.-1.Τον Γενικόν Γραμματέα του Υπουργείου Κοινωνικής Προνοίας απόντα ή κωλυόμενον αντικαθιστά, εν τη Προεδρία του Συμβουλίου, ο Γενικός Διευθυντής της Υγιεινής του αυτού Υπουργείου. 2.Παν μέλος του Συμβουλίου μη δυνάμενον να προσέλθη εις την συνεδρίαν, οφείλει να ειδοποιήση εγκαίρως το γραφείον του Συμβουλίου. 3.Εάν μέλος του Συμβουλίου πρόκειται να απουσιάση επί χρονικόν διάστημα μείζον του 20ημέρου υποχρεούται να παραδώση εις το γραφείον του Συμβουλίου τα τυχόν εις χείρας του υπάρχοντα εκκρεμή θέματα. 4.Εις ας περιπτώσεις το μέλος εις ο έχει ανατεθή η εισήγησις επί τινος των αναγεγραμμένων θεμάτων εις την ημερησίαν διάταξιν απουσιάζει, η συζήτησις του θέματος αναβάλλεται δια την επομένην συνεδρίασιν, ότε οπωσδήποτε συζητείται το θέμα και εν απουσία έτι του Εισηγητού. 34.Β.α.26 Νοσηλευτικά Ιδρύματα Άρθρ. 5.-1.Εκτός των, κατά το στοιχ. ιδ' της παρ. 1 του άρθρ. 18 του υπ' αριθ. 2592/53 Ν.Δ/τος, Εισηγητών, ο Πρόεδρος του Συμβουλίου δύναται να αναθέση την εισήγησιν επί ειδικών θεμάτων εις τινα εκ των μελών του Συμβουλίου, όπερ ήθελεν θεωρήση ότι, έχει επί των θεμάτων τούτων ειδικάς γνώσεις. Ομοίως δύναται να καλή εις τας συνεδριάσεις, άνευ ψήφου, Επιστήμονας μη μέλη του Συμβουλίου και να αναθέτη εις αυτούς εισηγήσεις, εφ' όσον ήθελεν κρίνει ότι ούτοι κατέχουν εξαιρετικώς ειδικάς γνώσεις επί τινων προς συζήτησιν θεμάτων. 2.Εν περιπτώσει καθ' ην η επί τινος θέματος εισήγησις δεν πρόκειται να αναπτυχθή προφορικώς εν τη συνεδρία, αλλά να υποβληθή εις το Συμβούλιον γραπτώς, δέον να αποσταλή αύτη υπό του Εισηγητού εις τον Γραμματέα του Συμβουλίου εντός 10ημέρου από της αναθέσεως της εισηγήσεως. Άρθρ. 6.-1.Χρέη Γραμματέως εκτελεί εις των Τμηματαρχών της Γενικής Διευθύνσεως Υγιεινής του Υπουργείου Κοινωνικής Προνοίας, οριζόμενος δι' αποφάσεως του Υπουργού Κοινωνικής Προνοίας. 2.Το Συμβούλιον έχει ίδιον γραφείον ούτινος προΐσταται ο Γραμματεύς του Συμβουλίου. Το Γραφείον τούτο τηρεί τα εξής βιβλία: α)Βιβλίον πρακτικών συνεδριάσεων ηριθμημένον και μονογεγραμμένον εις εκάστην σελίδα υπό του Προέδρου. β)Βιβλίον πρωτοκόλλου εισερχομένων και εξερχομένων εγγράφων. γ)Βιβλίον παραδόσεως και παραλαβής των εγγράφων και δ)Βιβλίον μητρώου των εν τω Κράτει λειτουργούντων Νοσηλευτικών Ιδρυμάτων πάσης φύσεως. Άρθρ. 7.-1.Ο Πρόεδρος μεριμνά δια την καλήν διεξαγωγήν των εργασιών του Συμβουλίου και υπογράφει μετά του Γραμματέως πάντα τα τρεχούσης φύσεως υπηρεσιακά έγγραφα. 2.Ο Γραμματεύς επιμελείται της εσωτερικής υπηρεσίας του Γραφείου του Συμβουλίου, αποσφραγίζει πάντα τα επ' ονόματι του Συμβουλίου αποστελλόμενα έγγραφα, συντάσσει εν σχεδίω άπασαν την αλληλογραφίαν και προπαρασκευάζει τας εργασίας εκάστης συνεδριάσεως. 3.Το Συμβούλιον έχει ιδίαν σφραγίδα φέρουσα και την ένδειξιν του Υπουργείου Κοινωνικής Προνοίας.